Source: https://tax-fin-lex.si/Zbirke/SodnaPraksaList?nodeId=9785b46e-8382-40a4-a7df-6ae98a46fc05
Timestamp: 2020-01-26 15:53:10+00:00
Document Index: 8011310

Matched Legal Cases: ['Sodišče ', 'Sodišče ', 'sodišče ', 'sodišče ', 'ZKP ', 'sodišče ', 'ZKP ', 'sodišče ', 'ZKP ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'ZKP ']

VSC sklep I Cp 457/2006
VSC01285
ZIP člen 55, 55a, 55a/2, 55a/5, 55, 55a, 55a/2, 55a/5. ZIZ člen 53, 53/2, 61, 61/2, 62, 62/5, 53, 53/2, 61, 61/2, 62, 62/5.
verodostojna listina - neobrazložen ugovor
Sodišče prve stopnje dolžnikovega ugovora zoper sklep o izvršbi na podlagi verodostojne listine ne bi smelo zavrniti kot neobrazloženega, ker je bil vložen še v času veljavnosti V. odstavka 55.a člena ZIP, po katerem dolžniku takšnega ugovora ni bilo treba obrazložiti (razen če je šlo za ugovor po izteku roka). To pomeni, da bi za odločitev o ugovoru (kljub temu, da je v času odločanja o njem že prenehal veljati) moralo uporabiti določbe ZIP, razveljaviti sklep o izvršbi v delu, v katerem je bila dovoljena izvršba, in opravljena dejanja ter postopek nadaljevati kot pri ugovoru zoper plačilni nalog (II. odstavek 55.a člena ZIP).
VDSS sklep Pdp 1010/2005
VDS03764
ZDR člen 73, 88, 88/1, 88/1-1, 88/3, 90.
redna odpoved pogodbe o zaposlitvi iz poslovnega razloga - sprememba delodajalca - prenos podjetja
Delodajalec ni prost svoje obveznosti iz 3. odstavka 88. člena ZDR, če delavec zavrne delodajalčevo ustno ponudbo za drugo delovno mesto. Tovrstna ponudba mora biti pisna, da je lahko pravno upoštevna. Če je prišlo do prenosa dela tožene stranke na čistilni servis, so pogodbene in druge pravice iz delovnega razmerja prešle na delodajalca prevzemnika. Če čistilni servis tožnice ni želel prevzeti, to ni razlog za neupoštevanje 73. člena ZDR in tudi ne zakonit razlog za redno odpoved pogodbe o zaposlitvi iz poslovnega razloga.
VSC sklep I Cp 581/2006
VSC01287
ZIZ člen 40, 40/3, 40, 40/3.
verodostojna listina - nepopoln predlog - uporaba prava
Sodišče prve stopnje po uveljavitvi ZIZ-A ne bi smelo več zavreči upnikovega predloga za izvršbo kot nepopolnega, ker v njem ni navedel podatkov o organizaciji za plačilni promet, pri kateri ima dolžnik denarna sredstva, in številke računa. Tega mu po spremembi III. odstavka 40. člena ZIZ ni več treba storiti, kadar izvršbo predlaga na podlagi verodostojne listine, tako spremenjena določba ZIZ pa se po I. odstavku 122. člena ZIZ-A uporablja tudi v postopkih, v katerih je bil predlog za izvršbo vložen pred njegovo uveljavitvijo. V teh primerih (razen izjem iz II. odstavka 122. člena, kamor pa obravnavana situacija ne sodi) se postopki nadaljujejo in dokončajo po ZIZ-A.
VDS sodba Pdp 622/2005
VDS0004133
ZDR člen 88, 88/1, 88/1-1, 116, 116/1, 88, 88/1, 88/1-1, 116, 116/1. ZZRZI člen 40, 40/1, 40, 40/1. Pravilnik o načinu dela komisije za ugotovitev podlage za odpoved pogodbe o zaposlitvi člen cel, cel.
odpoved pogodbe o zaposlitvi iz poslovnega razloga - ponudba pogodbe o zaposlitvi pri drugem delodajalcu - invalid
ZZRZI je predvidel možnost delodajalca, da invalidu ob odpovedi pogodbe o zaposlitvi na podlagi sporazuma z drugim delodajalcem zagotovi, da mu drugi delodajalec ponudi sklenitev pogodbe o zaposlitvi za nedoločen čas na ustreznem delu. Takšna možnost pa ni obstajala vse do določitve komisije za ugotavljanje razlogov za odpoved pogodbe o zaposlitvi delovnemu invalidu dne 1.1.2006. To pomeni, da do tedaj delovnemu invalidu II. ali III. kategorije ni bilo mogoče zakonito odpovedati pogodbe in je tudi odpoved pogodbe o zaposlitvi iz poslovnega razloga s ponudbo nove pogodbe o zaposlitvi pri drugem delodajalcu, ki jo je prejela tožnica kot invalidka III. kategorije, nezakonita.
VDSS sodba Pdp 622/2005
ZDR člen 88, 88/1, 88/1-1, 116, 116/1. ZZRZI člen 40, 40/1. Pravilnik o načinu dela komisije za ugotovitev podlage za odpoved pogodbe o zaposlitvi.
VSC sklep I Cp 390/2006
VSC01288
ZPP člen 168, 168/3, 169, 169/1, 168, 168/3, 169, 169/1.
Ker je dolžnik v vlogi zatrjeval slabo premoženjsko stanje in trditvam priložil listinske dokaze, ki se sicer zahtevajo za taksno oprostitev, bi prvostopno sodišče to njegovo vlogo, čeprav oprostitve plačila sodnih taks ni izrecno predlagal, glede na njeno vsebino, predložene listine in dejstvo, da gre za stranko, ki v izvršilnem postopku ni zastopana po odvetniku, moralo upoštevati tudi kot predlog za oprostitev plačila sodnih taks.
VSC sklep I Cp 406/2006
VSC01289
ZIZ člen 38, 38/5, 38, 38/5.
Če je upnica razširitev izvršbe na dolžničino plačo predlagala v roku dveh tednov po prejemu sklepa o izvršbi na dolžničino dobroimetje na računih pri organizacijah za plačilni promet oziroma v roku enega meseca po vložitvi izvršilnega predloga, ne da bi pri tem utemeljila potrebnost svojega ravnanja, ji dolžnica ni dolžna povrniti stroškov, ki so ji zaradi takega ravnanja nastali. Upnica bi morala vsaj zatrjevati, pa tudi izkazati, da je bila vložitev samostojnega predloga za razširitev izvršbe tako kmalu po vložitvi izvršilnega predloga potrebna in iz katerih razlogov, česar pa v konkretnem primeru ni storila.
VSC sklep I Cp 658/2006
VSC01302
ZIZ člen 38, 38c, 38, 38c.
stroški izvršbe - rubež
Izvršitelju na podlagi IV. odstavka tar. št. 1 Pravilnika pripada 25% plačila po tej tar. št., če je rubež neizveden iz razloga na strani upnika, dolžnika ali tretje osebe. V konkretnem primeru je upnik v zahtevi, da o izvršiteljevem obračunu odloči sodišče, zatrjeval, da za preklic rubeža ni odgovoren, ker je bil izvršilni postopek s sklepom sodišča ustavljen že dne 19.12.2003, zato je upnik takoj po razpisu rubeža za dne 07.04.2004 zgolj obvestil izvršitelja o ustavitvi postopka, ki je rubež nato preklical. Prvostopno sodišče se do teh upnikovih zatrjevanj o razlogu na izvedbo rubeža (ustavitev postopka in ne njegov preklic) sploh ni opredelilo, medtem ko je ugotavljanje, ali je do neizvedbe rubeža dejansko prišlo iz razloga na strani upnika ali ne, bistveno za pravilno uporabo materialnega prva, zaradi česar je dejansko stanje v zvezi s povračilom teh stroškov ostalo nepopolno ugotovljeno.
VDS sklep Pdp 1010/2005
ZDR člen 73, 88, 88/1, 88/1-1, 88/3, 90, 73, 88, 88/1, 88/1-1, 88/3, 90.
odpoved pogodbe o zaposlitvi iz poslovnega razloga - sprememba delodajalca
VSL sklep I Cp 1747/2006
VSL50096
ZPP člen 116, 117, 286, 116, 117, 286.
vrnitev v prejšnje stanje - zamuda naroka - prekluzija - tek procesnih rokov
Pri zamudi naroka praviloma začne rok za vložitev predloga za vrnitev v prejšnje stanje teči že isti dan, saj bolezen stranke, ki je sicer preprečila pristop na narok, ne preprečuje vložitve predloga. V primeru zamude prvega naroka za glavno obravnavo argument za vrnitev v prejšnje stanje ni že dejstvo, da sme stranka navajati nova dejstva in predlagati nove dokaze le na prvem naroku. Če stranka prvi narok zamudi brez svoje krivde (na njem pa se - tako kot v obravnavanem primeru - niso izvajali dokazi, pri katerih stranka zaradi zamude ne bi mogla več sodelovati, npr. postavljati vprašanja pričam), bo smela dejstva in dokaze navajati še na naslednjem naroku, saj gre za situacijo iz 2. odstavka 286. člena ZPP (stranka jih brez svoje krivde ni mogla navesti na prvem naroku). Torej predlog tožene stranke ni utemeljen tudi zato, ker do prekluzije (če je bil njen izostanek z naroka opravičen, kar pa je pogoj tudi za vrnitev v prejšnje stanje) sploh ni prišlo, prekluzija pa je predpostavka za vrnitev v prejšnje stanje.
VSK sklep Kp 166/2006
VSK01900
ZKP člen 502a, 502b, 502c, 502a, 502b, 502c.
1. Upoštevaje, da je prvostopenjsko sodišče v izreku izpodbijanega sklepa navedlo, da se začasno zavarovanje, skladno s 1. odst. 502.c čl. ZKP podaljšuje in odreja nov način zavarovanja, bi moralo sodišče skladno s 1. in 2. odst. 502.c čl. ZKP pred odločitvijo poslati predlog okrožnega državnega tožilstva o teh ukrepih, ostalim udeležencem, da se o njem izjavijo in določiti primeren rok za odgovor. Poleg tega pa bi moralo prvostopenjsko sodišče ob odreditvi novega načina zavarovanja odločiti tudi o razveljavitvi prejšnjega sklepa o začasnem zavarovanju oz. jasno opredeliti, v katerem delu ta sklep še velja in v katerem se ga razveljavi. 2. Pritožnik pravilno opozarja na določbo 1. odst. 502.b čl. ZKP, po kateri mora sklep o odreditvi začasnega zavarovanja določno navesti rok trajanja ukrepa. To določbo je treba razlagati tako, da mora biti ta rok (upoštevaje predpisane roke za odreditev in podaljšanje ukrepa po 3. in 4. odst. 502.b čl. ZKP) določno naveden v izreku sklepa in ne zadošča njegova omemba v obrazložitvi sklepa. 3. Sklep sodišča, ki odreja tovrstna začasna zavarovanja, mora biti določen in jasen tako, da ne dopušča nobenih dvoumnih razlag in če predlog državnega tožilstva ni tak, ga mora sodišče vrniti državnemu tožilstvu v dopolnitev.
VSK sklep Kp 147/2006
VSK02706
zahteva za uvedbo preiskave - utemeljen sum - alibi obdolženca - prevalitev dokaznega bremena
O alibiju bi bilo smiselno razpravljati le tedaj, kadar utemeljen sum storitve kaznivega dejanja že obstaja, če pa ta pogoj še ni izpolnjen, potem alibija tudi ni potrebno ne zatrjevati ne dokazovati. V nasprotnem primeru bi namreč takšna razlaga pomenila prevalitev dokaznega bremena s tožilca na obdolženca, kar pa ni dopustno.
VSL sklep IV Cp 3095/2006
VSL51614
ZIZ člen 15, 15. ZPP člen 319, 319.
zavrnitev predloga - res iudicata
V postopku izvršbe se smiselno uporabljajo določbe o pravnomočnosti. Po ZPP pa postane pravnomočna ne le sodba, temveč tudi meritorni sklepi in sklepi, ki pomenijo konec postopka. Sklep o zavrnitvi predloga za izvršbo je meritorni sklep: z njim sodišče odloči, da izvršba iz določenih razlogov ni dovoljena. Nova izvršba je mogoča le ob spremenjenih pogojih (npr. če je bil predlog za izvršbo zavrnjen, ker še ni potekel rok za izpolnitev terjatve - 6. točka 1. odstavka 55. člena ZIZ - je seveda dovoljena izvršba potem, ko ta rok preteče). Čeprav postane pravnomočen le izrek, pa je pri presoji, ali gre za res iudicata, treba ugotoviti, ali gre v novem postopku za identičen zahtevek, pri čemer pa tudi čista procesna teorija pri obravnavanju instituta pravnomočnosti ne zastopa stališča, da gre za isti sporni predmet (že) tedaj, kadar je tožbeni predlog isti, temveč je treba poleg tožbenega predloga upoštevati tudi materialnopravno razmerje, na katerem tožbeni zahtevek temelji. Smiselno to za obravnavani primer izvršbe pomeni ravno to, kar je ugotovilo sodišče prve stopnje: dolžnik je že v prejšnjem postopku izvršbe v ugovoru navajal, da je terjatev plačal, zato (in ker so se te trditve štele za resnične) je sodišče prve stopnje predlog za izvršbo zavrnilo. V ponovljenem postopku, ki se deloma nanaša na isto časovno obdobje kot prejšnji, dolžnik trdi enako (da je terjatev plačal), torej je sodišče prve stopnje pravilno navedlo, da je v tem delu (za to časovno obdobje) vezano na svojo predhodno pravnomočno odločitev.
VSL sklep III Cp 3184/2006
VSL52642
ZOR člen 277, 277. ZUstS člen 44, 44. OZ člen 376, 376.
zamudne obresti - prepoved ultra alterum tantrum
Neutemeljeno je pritožbeno stališče, da bi v obravnavanem primeru moralo sodišče upoštevati odločbo Ustavnega sodišča RS, opr. št. U-I-300/04-25 z dne 2.3.2006, s katero je razveljavilo 1060. člen Obligacijskega zakonika (Ur. l. RS, št. 83/01, v nadaljevanju OZ), kolikor se za zamudne obresti iz obligacijskih razmerij, nastalih pred njegovo uveljavitvijo, ki tečejo po 1.1.2002, uporablja 277. člen ZOR, čeprav so že dosegle ali presegle glavnico. Zakon o ustavnem sodišču (Ur. l. RS, št. 15/94 - 64/-01) namreč v 44. členu določa, da se zakon ali del zakona, ki ga je ustavno sodišče razveljavilo, ne uporablja za razmerja, nastala pred dnem, ko je razveljavitev začela učinkovati, če do tega dne o njih ni bilo pravnomočno odločeno. Navedeno pomeni, da se za razmerja, o katerih je bilo že pravnomočno odločeno,razveljavljeni del zakona uporablja. Za obligacijska razmerja, o katerih je sodišče že pravnomočno odločilo in v izreku izrecno odločilo tudi o teku zamudnih obresti, se torej še vedno uporablja 277. člen ZOR. Zato sodišča pri opravljanju izvršbe določbe 376. člena OZ ne upoštevajo. Zaradi načela stroge formalne legalitete v izvršilnem postopku v pravnomočen izvršilni naslov, tudi glede konca teka obresti, ni mogoče posegati. Glede na to, da je bila tudi v obravnavanem primeru izvršba predlagana na podlagi izvršilnega naslova, tj. sklepa Temeljnega sodišča v Ljubljani, opr. št. N 803/89 z dne 10.2.1992, ki je postal pravnomočen že dne 17.4.1992, in je v njem odločeno tudi o višini in teku zamudnih obresti, pritožbeni očitki o zmotni uporabi materialnega prava glede na navedeno niso utemeljeni.
VSL sodba IV Cp 2892/2006
VSL52631
ZZZDR člen 132, 132. ZPP člen 188, 306, 306/1, 306/2, 317, 188, 306, 306/1, 306/2, 317.
znižanje preživnine - spremenjene okoliščine - sodna poravnava
V danem primeru sta pravdni stranki s sodno poravnavo z dne 10.1.2006 (med drugim tudi) končali spor o zahtevku na znižanje preživnine zaradi spremenjenih okoliščin. V točki 3. c sta se dogovorili, da se tožnik odpoveduje tožbenemu zahtevku za čas do 1.1.2005, od 1.1.2005 pa umika tožbo. Vsebina sklenjene sodne poravnave v točki 3. c izreka pokaže, da se časovne meje pravnomočnosti raztezajo na dan 1.1.2005, do katerega se je tožnik odpovedal zahtevku za znižanje preživnine. Zato tožnik v tej pravdi, v kateri je tožbo na znižanje preživnine vložil dne 18.2.2005, ne more uveljavljati tistih spremenjenih okoliščin, ki so obstajale dne 1.1.2005. V nasprotnem primeru bi se izjalovil namen, ki ga zasleduje sodna poravnava, to pa je končanje spora.
VSL sklep I Cpg 505/2006
VSL07020
ZASP člen 170, 170.
začasna odredba - težko nadomestljiva škoda - duševne bolečine zaradi krnitve ugleda
Ali določen poseg, določena kršitev moralnih avtorskih pravic lahko privede do težko nadomestljive škode, je odvisno tako od načina in intenzivnosti posega, od popravljivosti ali nepopravljivosti posega, unikatnosti in stopnje ustvarjalnosti dela in v zvezi in v povezavi s tem, ali je bil s posegom tako kršen ugled avtorja oziroma prizadeta njegova osebnost, da mu je (bi mu) s tem (lahko) nastala težko popravljiva škoda.
VSL sodba I Kp 176/2006
VSL22808
ZKP člen 100, 105, 105/2, 100, 105, 105/2.
Obtoženec je zavrnil kreditno kartico gospodarske družbe, katere edini ustanovitelj in zastopnik je, zaradi pridobitve protipravne premoženjske koristi. Pridobljena protipravna premoženjska korist pa predstavlja škodo, ki jo oškodovanec lahko uveljavlja v kazenskem postopku zoper storilca kaznivega dejanja.
VSL sklep IV Cpg 35/2006
VSL06808
ZSReg člen 1, 4, 5, 6, 5, 6, 1, 4.
evropsko pravo - obveznost vpisovanja podatkov v sodni register
Določbe ZSReg niso samostojni pravni temelj za vpis podatkov. Pravni temelj za vpis subjektov in podatkov o njih je vsebovan v posameznih zakonih, ki urejajo položaj le-teh. To pa pomeni, da Uredba sveta Evropske skupnosti, št. 1346/2000 z dne 29.5.2000 o postopkih v primeru insolventnosti tudi predstavlja takšen materialni predpis, saj predpisuje obveznost vpisovanja določenih podatkov v sodni register.
VSL sklep I Cpg 349/2005
VSL06836
ZPP člen 181, 181.
ugotovitvena tožba - ugotovitev, da je sklenjena družbena pogodba
Družbena pogodba ustvarja in ureja pravna razmerja (pravice in obveznosti) med družbeniki ter med družbo in družbeniki, kar kaže, da je zaključek prvostopenjskega sodišča, da tožeče stranke s tožbenim zahtevkom na ugotovitev obstoja družbene pogodbe zahtevajo ugotovitev obstoja dejstva, zmoten.
VSL sklep I Cpg 864/2005
VSL06829
ZGZS člen 20, 20/2, 20, 20/2. ZDS-1 člen 7, 54.
pristojnost sodišča - pristojnost DURS - članski prispevek - GZS
Z uveljavitvijo ZDS-F je torej bila za pobiranje in izterjevanje obveznega članskega prispevka predpisana upravna pot, zato ni bilo mogoče več začeti postopka pred sodiščem. Dne 27.05.2004 je bil namreč objavljen Zakon o davčni službi (Ur.l. RS, št. 57/2004, v nadaljevanju ZDS-1), ki je pričel veljati dne 28.05.2004, uporabljati pa se je začel 01.01.2005, ki v 54. členu (končne določbe) določa, da z dnem uveljavitve ZDS-1 preneha veljati Zakon o davčni službi (Ur.l. RS, št. 18/96, 36/96, 87/97, 48/98, 26/99, 54/99, - ZPpod, 85/00, 79/01, in 52/02 - ZDU-1), uporablja pa se do 31. decembra 2004. Slednji v 7. členu določa, da DURS lahko pobira članske prispevke za GZS, Obrtno zbornico in Kmetijsko-gozdarsko zbornico Slovenije, pri čemer medsebojna razmerja določita DURS in posamezna zbornica s pogodbo.